പാലക്കാട് കഞ്ചാവുകേസിലെ മുഖ്യസൂത്രധാരന് പിടിയില് ആലുവ: അന്തര് സംസ്ഥാന തൊഴിലാളികളെ കേരളത്തിലേക്ക് കൊണ്ടുവരുന്നതിെന്റ മറവില് 150 കിലോ കഞ്ചാവ് കൊണ്ടുവന്ന കേസില് മുഖ്യസൂത്രധാരന് പിടിയില്. ആലുവ ചൂര്ണിക്കര കുന്നത്തേരി ബംഗ്ലപറമ്ബില് സലാമാണ് പിടിയിലായത്. ഇയാള് എക്സൈസ് പ്രത്യേക സംഘത്തിന് മുന്നില് കീഴടങ്ങുകയായിരുന്നു. കഴിഞ്ഞ 12ന് രാവിലെ സേലംകന്യാകുമാരി ദേശീയപാതയില് പാലക്കാട് പാലന ആശുപത്രിക്ക് സമീപത്താണ് കഞ്ചാവ് പിടികൂടിയത്. കൊല്ക്കത്തയില്നിന്ന് അമ്ബതോളം അന്തര് സംസ്ഥാന തൊഴിലാളികളുമായി വന്ന റാവൂസ് ട്രാവല്സ് ടൂറിസ്റ്റ് ബസിലാണ് കഞ്ചാവ് കടത്തിയത്. 70 പാക്കറ്റിലായി ഒളിപ്പിച്ചുകടത്തിയ 150 കിലോയില് അധികം കഞ്ചാവ് രണ്ട് ആഡംബര കാറുകളില് മാറ്റിക്കയറ്റി കൊണ്ടുപോകാന് ശ്രമിച്ചു. ഇതിനിെട രഹസ്യവിവരം ലഭിച്ചതനുസരിച്ചെത്തിയ എക്സൈസ് പിടികൂടുകയായിരുന്നു.വാഹനങ്ങളില് ഉണ്ടായിരുന്ന കഞ്ചാവുകടത്തില് ഉള്പ്പെട്ട ആലുവ സ്വദേശികളായ സഞ്ജയ്, നിതീഷ് കുമാര്, ഫാരിസ് മാഹിന്, അജീഷ്, സുരേന്ദ്രന് എന്നിവരെ അന്നേ ദിവസം പിടികൂടിയിരുന്നു. ഇവരെ ചോദ്യം ചെയ്തതില് സലാമിനെക്കുറിച്ച വിവരം ലഭിച്ചിരുന്നു. തുടര്ന്ന് സ്റ്റേറ്റ് എക്സൈസ് എന്ഫോഴ്സ്മെന്റ് സ്ക്വാഡ് അംഗങ്ങള് അന്വേഷണം ആരംഭിച്ചു. പരിശോധന തുടരുന്നതിനിടെ ചൊവ്വാഴ്ച സലാം ആലുവ എക്സൈസ് സര്ക്കിള് ഇന്സ്പെക്ടര് മുമ്ബാകെ കീഴടങ്ങുകയായിരുന്നു. തുടര് നടപടിക്ക് സലാമിനെ പാലക്കാട് അസിസ്റ്റന്റ് എക്സൈസ് കമീഷണര്ക്ക് കൈമാറി.